(Návrh)
VYHLÁŠKA
Ministerstva zdravotníctva Slovenskej republiky
z ... 2026,
ktorou sa mení a dopĺňa vyhláška Ministerstva zdravotníctva Slovenskej republiky č. 209/2014 Z. z., ktorou sa ustanovuje rozsah odbornej prípravy, rozsah požadovaných vedomostí pre skúšky odbornej spôsobilosti, podrobnosti o zriaďovaní a činnosti komisií na preskúšanie odbornej spôsobilosti, podrobnosti o skúške pred komisiou na preskúšanie odbornej spôsobilosti, obsah osvedčenia o odbornej spôsobilosti a rozsah aktualizačnej odbornej prípravy v znení vyhlášky č. 222/2018 Z. z.
Ministerstvo zdravotníctva Slovenskej republiky podľa § 62 ods. 1 písm. c) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „zákon“) ustanovuje:
Čl. I
Vyhláška Ministerstva zdravotníctva Slovenskej republiky č. 209/2014 Z. z., ktorou sa ustanovuje rozsah odbornej prípravy, rozsah požadovaných vedomostí pre skúšky odbornej spôsobilosti, podrobnosti o zriaďovaní a činnosti komisií na preskúšanie odbornej spôsobilosti, podrobnosti o skúške pred komisiou na preskúšanie odbornej spôsobilosti, obsah osvedčenia o odbornej spôsobilosti a rozsah aktualizačnej odbornej prípravy v znení vyhlášky č. 222/2018 Z. z. sa mení a dopĺňa takto:

1. V § 2 ods. 1 sa slovo „ päťčlenná“ nahrádza slovami „ najmenej trojčlenná“. 

2. V § 4 ods. 1 znie:
[bookmark: paragraf-4.odsek-1.text]„(1) Žiadosť o overenie odbornej spôsobilosti a vydanie osvedčenia o odbornej spôsobilosti podáva žiadateľ o overenie odbornej spôsobilosti (ďalej len „žiadateľ“) písomnou formou v listinnej podobe alebo elektronickej podobe.”.

3. § 5 sa vypúšťa.

4. V prílohe č. 1 prvom bode úvodná veta znie: 

[bookmark: _Hlk132198680]„Rozsah požadovaných vedomostí pre skúšky na kvalitatívne a kvantitatívne zisťovanie fyzikálnych faktorov, chemických faktorov alebo biologických faktorov zo  životného prostredia alebo pracovného prostredia na účely posudzovania ich možného vplyvu na zdravie“.
5. V prílohe č. 1 prvom bode  sa vypúšťa písmeno f). 

Doterajšie písmeno g) sa označuje ako písmeno f).

6. V prílohe č. 1 bode III. úvodná veta znie: 

[bookmark: _Hlk132198712]„Rozsah požadovaných vedomostí pre skúšky na hodnotenie zdravotných rizík z fyzikálnych faktorov, chemických faktorov alebo biologických faktorov  životného prostredia“.

7. V prílohe č. 1 štvrtom bode úvodná veta znie: 

[bookmark: _Hlk132198728]„Rozsah požadovaných vedomostí pre skúšky na odber vzoriek zo životného prostredia alebo z pracovného prostredia na účely kvalitatívneho a kvantitatívneho zisťovania faktorov zo životného prostredia alebo z pracovného prostredia“.

8. V prílohe č. 1 štvrtom bode sa dopĺňa písmenom g), ktoré znie:
[bookmark: _Hlk132198752]„g) právne predpisy, normy a pracovné postupy upravujúce odbery vzoriek zo životného prostredia a z pracovného prostredia na účely kvalitatívneho a kvantitatívneho zisťovania faktorov životného prostredia a pracovného prostredia.“.

9. V prílohe č. 1 v piatom bode písmeno b) znie:
„b) požiadavky na zdravotnú bezpečnosť pitnej vody a uplatňovanie rizikovej analýzy,“. 

10. [bookmark: _Hlk215061582]V prílohe č. 1 šiestom bode písm. f) sa slová „zariadenia, v ktorom sa vykonávajú epidemiologicky závažné činnosti“ nahrádzajú slovami „v zariadeniach starostlivosti o ľudské telo“.

11. V prílohe č. 1 siedmy bod a ôsmy bod znie: 

[bookmark: _Hlk132198787]„VII. Rozsah požadovaných vedomostí pre skúšky na epidemiologicky závažné činnosti pri výrobe, manipulácii alebo umiestnení na trh potravín, pokrmov alebo nápojov
a) povinnosti pri prevádzkovaní zariadenia spoločného stravovania a požiadavky na zariadenia spoločného stravovania,
b) povinnosti pri výrobe, preprave, skladovaní, predaji a manipulácii s potravinami podľa právnych predpisov o potravinách súvisiacich s danou činnosťou,
c) opatrenia na predchádzanie prenosným ochoreniam,
d) základné protiepidemické postupy a dekontaminácia,
e) právne predpisy o potravinách.

VIII. Rozsah požadovaných vedomostí pre skúšky na epidemiologicky závažné činnosti pri výrobe a balení kozmetických výrobkov
a) správna výrobná prax pre kozmetické výrobky,
b) právne predpisy a normy týkajúce sa kozmetických výrobkov,
c) opatrenia na predchádzanie prenosným ochoreniam,
d) základné protiepidemické postupy a dekontaminácia.“.

12. [bookmark: _Hlk125027683]V prílohe č. 1 desiaty bod a jedenásty bod znie:

[bookmark: _Hlk132198824][bookmark: _Hlk215062116]„X. Rozsah odbornej prípravy na overenie odbornej spôsobilosti na prácu s akútne toxickými látkami a zmesami, rozsah požadovaných vedomostí pre skúšky odbornej spôsobilosti na prácu s akútne toxickými látkami a zmesami a rozsah aktualizačnej odbornej prípravy pre držiteľov osvedčenia o odbornej spôsobilosti na prácu s akútne toxickými látkami a zmesami 
a) právne predpisy Európskej únie upravujúce problematiku nebezpečných chemických látok a zmesí z hľadiska ich vplyvov na život a zdravie ľudí a životné prostredie, najmä 
1. podmienky uvádzania nebezpečných látok a zmesí na trh a ich používanie, 
2. nebezpečné látky a zmesi, špecifikácia tried nebezpečnosti, 
3. systém klasifikácie, balenia a označovania nebezpečných látok a zmesí, vrátane tried a kategórií nebezpečnosti, výstražných upozornení, piktogramov a výstražných slov, osobitne pre akútne toxické látky a zmesi, ktoré sú zaradené do triedy a kategórie nebezpečnosti 
3a. akútna toxicita kategórie 1 a kategórie 2 s výstražnými upozorneniami H300, H310, H330, 
3b. akútna toxicita kategórie 3 s výstražnými upozorneniami H301, H311, H331, alebo
3c. toxicita pre špecifický cieľový orgán po jednorazovej expozícii kategórie 1 s výstražným upozornením H370, 
4. karta bezpečnostných údajov a jej obsah, expozičný scenár, 
5. obmedzenia výroby, uvádzania na trh a používania určitých nebezpečných látok a zmesí, 
b) právne predpisy upravujúce ochranu zdravia pri práci s chemickými faktormi, najmä pri práci s akútne toxickými látkami a zmesami 
1. právny rámec ochrany zdravia pri práci s nebezpečnými chemickými faktormi, 
2. opatrenia na predchádzanie vzniku ochorení podmienených prácou, 
3. zákazy a obmedzenia pri predaji, výdaji a skladovaní akútne toxických látok a zmesí, 
4. posúdenie zdravotného rizika z expozície chemickým faktorom, posudok o riziku, 
5. všeobecné zásady prevencie rizika, 
6. špecifické ochranné a preventívne opatrenia pri práci s akútne toxickými látkami a zmesami, 
7. špecifické ochranné a preventívne opatrenia pri skladovaní akútne toxických látok a zmesí, 
8. kontrola expozície a rizika, osobné ochranné pracovné prostriedky,
9. zdravotný dohľad, 

c) základy toxikológie 
1. základné pojmy – toxicita látky alebo zmesi (LD50, LC50), chronická toxicita, nebezpečnosť, riziko, 
2. cesty vstupu do organizmu, zásady prevencie, 
3. zdravotné účinky toxických látok a zmesí, 
4. príčiny vzniku otráv a ich prejavy vo vzťahu k vykonávanej práci, 

d) zásady prvej pomoci pri zasiahnutí organizmu akútne toxickými látkami a zmesami podľa cesty vstupu do organizmu.

XI. Rozsah odbornej prípravy na overenie odbornej spôsobilosti na prácu s dezinfekčnými prípravkami na profesionálne použitie a prácu s prípravkami na profesionálne použitie na reguláciu živočíšnych škodcov, rozsah požadovaných vedomostí pre skúšky odbornej spôsobilosti na prácu s dezinfekčnými prípravkami na profesionálne použitie a prácu s prípravkami na profesionálne použitie na reguláciu živočíšnych škodcov a rozsah aktualizačnej odbornej prípravy pre držiteľov osvedčenia o odbornej spôsobilosti na prácu s dezinfekčnými prípravkami na profesionálne použitie a prácu s prípravkami na profesionálne použitie na reguláciu živočíšnych škodcov
a) právne predpisy upravujúce prácu s dezinfekčnými prípravkami na profesionálne použitie a s prípravkami na profesionálne použitie na reguláciu živočíšnych škodcov,
b) epidemiológia, základy z mikrobiológie vo vzťahu k činnosti
1. základné pojmy, úloha a náplň epidemiológie a epizootológie,
2. hygiena životného prostredia,
3. spôsob prenosu infekčných ochorení,
c) práca s chemickými faktormi, ochrana zamestnancov pred rizikami súvisiacimi s expozíciou chemickým faktorom pri práci
1. základné pojmy,
2. odborná spôsobilosť,
3. klasifikácia, rozdelenie nebezpečných chemických látok a zmesí,
4. skladovanie prípravkov,
5. balenie, označovanie obalov, výstražné symboly,  etiketa prípravku, 
6. karta bezpečnostných údajov a  jej obsah,
7. charakteristika nebezpečenstva prípravkov, 
8. posúdenie rizika, zdravotný dohľad,
9. špecifické ochranné opatrenia,
10. posudok o riziku,
11. osobné ochranné pracovné prostriedky,
d) toxikológia
1. základné pojmy, toxicita,
2. charakteristika prípravkov z hľadiska toxicity a ich rozdelenie, označovanie, skladovanie, karta bezpečnostných údajov,
3. cesty vstupu toxických látok do organizmu,
4. druhy a príznaky otráv a zásady prvej pomoci, 
e) dezinfekcia
1. prehľad skupín dezinfekčných prípravkov a mechanizmus ich účinku,
2. pracovné a technologické postupy, spôsoby aplikácie dezinfekčných prípravkov,
3. hodnotenie účinnosti dezinfekcie,
4. špecifická dezinfekcia podľa jednotlivých typov prostredia a prevádzok priestorov,
5.  druhy dezinfekcie, dezinfekcia v ohnisku nákazy,
f) dezinsekcia
1. základné pojmy, druhy škodlivých a obťažujúcich článkonožcov , vývojové cykly,
2. prehľad skupín schválených dezinsekčných prípravkov,
3. spôsoby aplikácie a mechanizmus účinku,
4. nákazy s prírodnou ohniskovosťou,
5. pracovné a technologické postupy pri aplikácii prípravkov,
6.  aplikačná technika na výkon dezinsekcie,
7. preventívna dezinsekcia biologickými látkami, iné metódy preventívnej dezinsekcie a represívna dezinsekcia,
8. hlavné zásady ochrany zdravia ľudí a bezpečnosti práce pri dezinsekcii, osobné ochranné pracovné prostriedky,
9. zásady prvej pomoci pri zasiahnutí organizmu dezinsekčnými prípravkami,
g) deratizácia
1. základné pojmy,  druhy škodlivých hlodavcov, ich biológia a vývojový cyklus,
2. prehľad skupín schválených deratizačných prípravkov,
3. spôsoby aplikácie a mechanizmus účinku prípravkov na deratizáciu, dávkovanie,
4. pracovné a technologické postupy pri aplikácii prípravkov,
5.  preventívna a represívna deratizácia, 
6. priebežná kontrola účinnosti prípravkov a vyhodnotenie účinnosti, likvidácia    kadáverov,
7. preventívne opatrenia proti vnikaniu, zahniezdeniu, pomnoženiu a ďalšiemu šíreniu škodlivých hlodavcov,
8. hlavné zásady ochrany zdravia ľudí a bezpečnosti práce pri deratizácii, osobné ochranné pracovné prostriedky.“.

13. V prílohe č. 1 sa za jedenásty bod vkladá nový dvanásty bod, ktorý znie:

[bookmark: _Hlk215141351][bookmark: _Hlk132198850][bookmark: _Hlk215062313]„XII. Rozsah odbornej prípravy na overenie odbornej spôsobilosti na prácu s prípravkami na profesionálne použitie na reguláciu živočíšnych škodcov fumigáciou, rozsah požadovaných vedomostí pre skúšky odbornej spôsobilosti na prácu s prípravkami na profesionálne použitie na reguláciu živočíšnych škodcov fumigáciou a rozsah aktualizačnej odbornej prípravy pre držiteľov osvedčenia o odbornej spôsobilosti na prácu s prípravkami na profesionálne použitie na reguláciu živočíšnych škodcov fumigáciou
a) právne predpisy upravujúce problematiku nebezpečných chemických látok a zmesí alebo prípravkov na profesionálne použitie na reguláciu živočíšnych škodcov fumigáciou z hľadiska ich vplyvov na život a zdravie ľudí a na životné prostredie
1. podmienky uvádzania nebezpečných chemických látok a zmesí alebo prípravkov používaných pri fumigácii na trh a ich používanie,  
2. nebezpečné chemické látky a zmesi, špecifikácia tried nebezpečnosti,
3. systémy klasifikácie, balenia a označovania nebezpečných chemických látok a zmesí alebo prípravkov používaných pri fumigácii, výstražné upozornenie, výstražné slová a piktogramy,
4. karta bezpečnostných údajov,
b) právne predpisy upravujúce ochranu zdravia pri práci s chemickými faktormi, najmä pri práci s nebezpečnými chemickými látkami a zmesami používanými pri fumigácii
1. právny rámec ochrany zdravia pri práci s nebezpečnými chemickými faktormi,
2. zákazy a obmedzenia pri predaji, výdaji, skladovaní a používaní nebezpečných chemických látok a zmesí alebo prípravkov používaných pri fumigácii (napríklad fosforovodík, kyanovodík),1)
3.posúdenie zdravotného rizika z expozície chemickým faktorom používaným pri fumigácii, posudok o riziku, 
4. špecifické ochranné a preventívne opatrenia pri práci s nebezpečnými chemickými látkami a zmesami alebo prípravkami používanými pri fumigácii,
5. špecifické ochranné a preventívne opatrenia pri skladovaní nebezpečných chemických  látok a zmesí alebo prípravkov používaných pri fumigácii, 
 6. kontrola expozície a rizika, používanie osobných ochranných pracovných prostriedkov pri fumigácii, dodržiavanie opatrení,
7. zdravotný dohľad,
c) toxikológia
1. základné pojmy – toxicita látky, zmesi, prípravku na fumigáciu, 
2. cesty vstupu do organizmu, zásady prevencie,
3. zdravotné účinky nebezpečných chemických látok a zmesí alebo prípravkov používaných pri fumigácii,
4. príčiny vzniku otráv a ich prejavy vo vzťahu k fumigácii,
d) zásady prvej pomoci pri zasiahnutí organizmu chemickými látkami a zmesami alebo prípravkami používanými pri fumigácii,
e) fyzikálno-chemické vlastnosti nebezpečných chemických  látok a zmesí alebo prípravkov používaných pri fumigácii
1. najvyššie prípustné expozičné limity chemických látok v pracovnom ovzduší, 
2. vyjadrenie koncentrácie nebezpečných chemických látok (%, ppm),
3. detegovanie aplikovaných plynov v ošetrovanom priestore, v komodite, účinné koncentrácie a časové limity expozície pre účinnú likvidáciu škodcov,
f) aktuálne druhy chemických prípravkov povolených na aplikáciu pri fumigácii s účinnými látkami,2) 
1. registrované a povolené prípravky 3) určené na likvidáciu škodcov fumigáciou vo vzťahu k príslušnej účinnej látke,
2. aplikačné formulácie registrovaných prípravkov určených na fumigáciu - tablety, pelety, pláty, vrecúška, pásy, plechovky, tlakové nádoby,
3. spôsob balenia jednotlivých formulácií, ich dávkovanie prostredníctvom dávkovačov a sond na účel minimálnej expozície v pracovnom prostredí,
g) spoločné zásady k technologickým postupom pre aplikovanie chemických prípravkov s účinnými látkami, ktoré sú určené na ošetrovanie fumigáciou
1. stavebno-technické podmienky objektov vo vzťahu k možnosti aplikovania plynných prípravkov, plášť objektov, strecha, konštrukcie pre udržanie koncentrácie, poloha a vhodnosť objektu,
2. zabezpečenie a príprava objektov, priestorov a komodít určených na ošetrovanie fumigáciou, analýza možných zdrojov neočakávaného poklesu koncentrácie plynu, jeho úniku a prijatie bezpečnostných opatrení, 
3. bezpečnostné opatrenia pri aplikácii plynných prípravkov, stráženie plynovaných objektov, komodít počas expozície chemickým látkam,
4. nakladanie s obalmi a zostatkami aplikovaných prípravkov, likvidácia odpadu,
h) bezpečné pracovno-technologické postupy pre aplikáciu plynov v rámci regulácie živočíšnych škodcov
1. pracovno-technologický postup pri ošetrovaní prázdnych a podlahových skladov, voľných silových buniek, mlynov, spôsoby správneho dávkovania použitých formulácií, 
2. pracovno-technologický postup pri ošetrovaní skladovaných komodít v podlahových skladoch pri voľnom uložení sondami, prostredníctvom automatického dávkovača, spôsoby správneho dávkovania použitých formulácií,
3. pracovno-technologický postup pri ošetrovaní komodít, obalov, komodít uložených osobitne pod plynotesnými plachtami, spôsoby utesnenia, výber vhodných formulácií pre tento postup ošetrenia,
4. pracovno-technologický postup pri ošetrovaní komodít v železničných vagónoch, kontajneroch, člnoch, zabezpečenia miesta výkonu, výstražného označenia, podmienky uvoľnenia týchto prostriedkov po ošetrení, 
5. limitné hodnoty teploty prostredia a ošetrovaných komodít na účinné vykonávanie plynovania,
6. stanovenie stupňa napadnutia komodity živočíšnymi škodcami, prehľad druhov najčastejšie sa vyskytujúcich škodcov, vývojové cykly,
7. vyhodnocovanie aktuálnych koncentrácií, odvetrávanie a  konečné uvoľnenie ošetrovaných objektov, komodít, odber vzoriek a náležitosti protokolu o vykonaní ošetrenia.“.

Poznámky pod čiarou k odkazom 1 až 3 znejú:

[bookmark: _Hlk215063113]1) Príloha č. 3 k zákonu č. 355/2007 Z. z. . o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.
§ 8 a príloha č. 3 k nariadeniu vlády Slovenskej republiky č. 355/2006 Z. z. o ochrane zamestnancov  pred rizikami súvisiacimi s expozíciou chemickým faktorom pri práci v znení neskorších predpisov.
[bookmark: _Hlk215141466]2) Napríklad príloha č. 3 k zákonu č. 355/2007 Z. z.  o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.
3) Zákon č. 319/2013 Z. z. o pôsobnosti orgánov štátnej správy pre sprístupňovanie biocídnych výrobkov na trh a ich používanie a o zmene a doplnení niektorých zákonov (biocídny zákon).

Doterajší bod XII. sa označuje ako bod XIII.

14. V prílohe č. 1 trinásty bod znie: 
[bookmark: _Hlk132198863]„XIII. Rozsah požadovaných vedomostí pre skúšky na manipuláciu alebo umiestnenie na trh voľne rastúcich jedlých húb
a) právne predpisy upravujúce požiadavky na jedlé huby,
b) morfologické znaky a podmienky zberu a uchovávania jedlých húb, preprava a spracovanie jedlých húb, výživová hodnota jedlých húb,
c) morfologické znaky jedovatých húb a húb nevhodných na kuchynské spracovanie,
d) príznaky otravy hubami,
e) zásady prvej pomoci pri otrave hubami.“.

15. Príloha č. 1 sa dopĺňa štrnástym až šestnástym bodom, ktoré znejú:
[bookmark: _Hlk132198888][bookmark: _Hlk215062762]„XIV. Rozsah požadovaných vedomostí pre skúšky odbornej spôsobilosti na prevádzkovanie pohrebnej služby
a) právne predpisy upravujúce prevádzkovanie pohrebnej služby,
b) zaobchádzanie s ľudskými pozostatkami a ľudskými ostatkami,
c) zakázané činnosti pri zaobchádzaní s ľudskými pozostatkami a ľudskými ostatkami,
d) postup pri vnútroštátnej preprave a medzinárodnej preprave ľudských pozostatkov a ľudských ostatkov,
e) postup pri úprave, dočasnom uložení a vystavení ľudských pozostatkov,
f) postup pri exhumácii ľudských ostatkov,
g) povinnosti prevádzkovateľa pohrebnej služby,
h) [bookmark: _Hlk125115005]obsah evidencie o zaobchádzaní s ľudskými pozostatkami a ľudskými ostatkami,
i) obsah evidencie o pochovávaní ľudského plodu alebo predčasne odňatého ľudského plodu,
j) požiadavky na ochranu zdravia a bezpečnosti pri práci,
k) požiadavky na technické a prevádzkové vybavenie pohrebnej služby,
l) požiadavky na prepravu ľudských pozostatkov a ľudských ostatkov,
m) náležitosti prevádzkového poriadku pohrebnej služby.

[bookmark: _Hlk125115534]XV. Rozsah požadovaných vedomostí pre skúšky odbornej spôsobilosti na prevádzkovanie krematória
a) právne predpisy upravujúce prevádzkovanie krematória,
b) prevzatie ľudských pozostatkov a ľudských ostatkov a ich uloženie do spopolnenia,
c) spopolňovanie ľudských pozostatkov a ľudských ostatkov,
d) úprava popola, uloženie popola do urny, skladovanie a odovzdanie urny,
e) [bookmark: _Hlk232585349]náležitosti evidencie o spopolnených ľudských pozostatkoch, ľudských ostatkoch, potrateného ľudského plodu a predčasne odňatého ľudského plodu
f) prevádzkovanie kremačných pecí a súvisiacich zariadení,
g) povinnosti prevádzkovateľa krematória,
h) požiadavky na ochranu zdravia a bezpečnosť pri práci,
i) technické prevádzkové vybavenie krematória,
j) náležitosti prevádzkového poriadku krematória.

XVI. Rozsah požadovaných vedomostí pre skúšky odbornej spôsobilosti na prevádzkovanie pohrebiska
a) právne predpisy upravujúce prevádzkovanie pohrebiska,
b) postup pri dočasnom uložení a vystavení ľudských pozostatkov,
c) postup pri pochovaní ľudských pozostatkov a ľudských ostatkov,
d) postup pri exhumácii ľudských ostatkov,
e) povinnosti prevádzkovateľa pohrebiska,
f) náležitosti evidencie pohrebiska,
g) požiadavky na ochranu zdravia a bezpečnosť pri práci,
h) požiadavky na technické a prevádzkové vybavenie pohrebiska,
i) náležitosti prevádzkového poriadku pohrebiska,
j) zákaz pochovávania,
k) zrušenie pohrebiska.“.

Čl. II
Táto vyhláška nadobúda účinnosť 1. októbra 2026.

